Ičan Kala

Ičan Kala (pers. ایچان قلعه) − įtvirtintas Uzbekistano miesto Chivos senamiestis. Nuo 1990 m. UNESCO pasaulio paveldo objektas. Senamiestyje yra daugiau nei 50 istorinių pastatų ir 250 senų gyvenamųjų namų, datuojamų daugiausia XVIII−XIX a. Džumos mečetė pastatyta X a., atstatyta 1788−1789 m., o jos 112 kolonų išlikusios nuo pastatymo laikų. Pats vaizdingiausias Ičan Kalos objektas − masyvios miesto sienos su 4 vartais kiekvienoje iš stačiakampio formos senamiesčio pusių. Manoma, kad jos pastatytos taip pat X a., tačiau dabartinės 10 m aukščio sienos pastatytos XVII a. pab.